rejauldu/bengali-wikipedia huggingface dataset:
জেমস ওয়ান হলেন একজন বিখ্যাত লোমহর্ষক চলচ্চিত্র পরিচালক, প্রযোজক, চিত্রনাট্যকার ও কমিক বই লেখক। তিনি পরিচালনা ও প্রযোজনা করেছেন স্ব, ইনসিডিয়াস এবং দ্য কনজ্যুরিং ইউনিভার্স এর মতো ফ্র্যাঞ্চাইজি।   ব্যক্তিগত জীবন  ২০১৯ সালের ২২ জুনে জেমস ওয়ান তার ইনস্টাগ্রাম অ্যাকাউন্টে ঘোষণা করেন যে রোমানিয়ান-জার্মান অভিনেত্রী ইনগ্রিড বিসুর সাথে তিনি বাগদান করেছেন, এরপর  ২০১৯ সালের নভেম্বর মাসেই তারা বিয়ে করেন।   ফিল্মোগ্রাফি     প্রযোজনা   অ্যানাবেল (২০১৪)  ডিমনিক  ইনসিডিয়াস: চ্যাপ্টার ৩ (২০১৫)  লাইটস আউট (২০১৬)  অ্যানাবেল ক্রিয়েশন (২০১৭)  ইনসিডিয়াস: দ্য লাস্ট কি (২০১৮)  দ্য কার্স অব লা লোরোনা (২০১৯)  মোর্টাল কম্ব্যাট (২০২১)  দেয়ার'জ সামওয়ান ইনসাইড ইয়োর হাউজ (২০২১)  সালেম'জ লট (২০২২)   এম৩গান (২০২৩)  দ্য লাস্ট ট্রেন টু নিউ ইয়র্ক (২০২৩)  সহায়ক প্রযোজনা   স্ব ২  (২০০৫)  স্ব ৩ (২০০৬)  স্ব ৪ (২০০৭)  স্ব ৫ (২০০৮)  স্ব ৬ (২০০৯)  স্ব ৩ডি (২০১০)  জিগস্ব (২০১৭)  স্পিরাল (২০২১)   তথ্যসূত্র    বহিঃসংযোগ  ইন্টারনেট মুভি ডাটাবেজ এ জেমস ওয়ান  বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মেলবোর্নের চলচ্চিত্র পরিচালক বিষয়শ্রেণী:লোমহর্ষক চলচ্চিত্র পরিচালক বিষয়শ্রেণী:অস্ট্রেলীয় কমিক লেখক বিষয়শ্রেণী:অস্ট্রেলিয়ায় মালয়েশীয় অভিবাসনকারী বিষয়শ্রেণী:চীনা বংশোদ্ভূত মালয়েশীয় বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী বিষয়শ্রেণী:মালয়েশীয় বংশোদ্ভূত অস্ট্রেলীয় বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:মেলবোর্নের ব্যক্তি বিষয়শ্রেণী:পার্থের (পশ্চিম অস্ট্রেলিয়া) ব্যক্তিত্ব বিষয়শ্রেণী:আরএমআইটি বিশ্ববিদ্যালয়ের প্রাক্তন শিক্ষার্থী বিষয়শ্রেণী:অস্ট্রেলীয় চলচ্চিত্র প্রযোজক
রুদ্রাণী হল বাঙালি লেখিকা দেবারতি মুখোপাধ্যায় সৃষ্ট একটি কাল্পনিক মহিলা গোয়েন্দা চরিত্র। এই চরিত্রটির আবির্ভাব হয় ২০১৬ সালে ঈশ্বর যখন বন্দী উপন্যাসে। পরবর্তীতে রুদ্র-প্রিয়ম সিরিজের একাধিক গোয়েন্দা কাহিনী প্রকাশিত হয়।   চরিত্রচিত্রণ রুদ্রাণী এবং তাঁর জীবনসঙ্গী প্রিয়ম দুজনে বিভিন্ন রহস্যের সমাধান করে থাকে। রুদ্রাণী অত্যন্ত বুদ্ধিমতী, ইতিহাস অনুসন্ধিৎসু এবং উপস্থিত বুদ্ধিসম্পন্না। প্রিয়মের সঙ্গে তাঁর সম্পর্কে রয়েছে দাম্পত্যের চেয়ে বেশি বন্ধুত্ব। প্রথমদিকে দেখা যায় যে, সে ব্যাংকে চাকরি করে। তাঁর পিতা আর্কিয়োলজিস্ট ডঃ সুরঞ্জন সিংহরায় দীর্ঘদিন নিখোঁজ ছিলেন। পিতাকে উদ্ধারে গিয়ে রুদ্রাণীর প্রথম অভিযান সম্পন্ন হয়। এটিই লেখিকার প্রথম প্রকাশিত উপন্যাস। পবর্তীতে রুদ্রাণী ব্যাংকের চাকরি ছেড়ে ইন্ডিয়ান পুলিশ সার্ভিসে যোগ দেয়। রহস্যের সমাধান করতে সে ভারতের বাইরে বিভিন্ন দেশেও গেছে।   কাহিনী  ঈশ্বর যখন বন্দি  নরক সংকেত  অঘোরে ঘুমিয়ে শিব  গ্লানির্ভবতি ভারত  গন্তব্য এখনো এক সভ্যতা দেরি  চলচ্চিত্র নরক সংকেত উপন্যাস অবলম্বনে স্বস্তিক সংকেত নামক একটি অ্যাডভেঞ্চার থ্রিলার চলচ্চিত্র এসকে মুভিজের ব্যানারে নির্মিত ও প্রকাশিত হয় ২০২২ সালে। এই সিনেমার পরিচালক সায়ন্তন ঘোষাল, এবং রুদ্রাণীর চরিত্রে অভিনয় করেছেন নুসরত জাহান।  তথ্যসূত্র  বিষয়শ্রেণী:কাল্পনিক বাঙালি ব্যক্তি বিষয়শ্রেণী:গোয়েন্দা চরিত্র বিষয়শ্রেণী:কাল্পনিক নারী গোয়েন্দা বিষয়শ্রেণী:কাল্পনিক হিন্দু বিষয়শ্রেণী:কাল্পনিক ব্যক্তিগত তদন্তকারী
সালমান মাজাহিরি (১০ অক্টোবর ১৯৪৬ – ২০ জুলাই ২০২০) ছিলেন একজন ভারতীয় মুসলিম পণ্ডিত যিনি সাহারানপুরের মাজাহির উলুমের অধ্যক্ষ হিসেবে দায়িত্ব পালন করেন।   শিক্ষা  তিনি ১০ অক্টোবর ১৯৪৭ সালে জন্মগ্রহণ করেন। ১৯৬২ সালে (১৩৮১ হিঃ) ১৫ বছর বয়সে তিনি সাহারানপুরের মাজাহির উলুমে ভর্তি হন এবং ১৯৮৬ হিজরীতে  স্নাতক অর্জন করেন। তিনি মুহাম্মদ জাকারিয়া কান্ধলভীর নিকট সহীহ বুখারি, সহীহ মুসলিম ও সুনানে নাসাই অধ্যয়ন করেন। মুনাওয়ার হোসেনের নিকট তিনি সুনানে তিরমিযী অধ্যয়ন করেন। মুজাফফর হোসেনের নিকট তিনি সুনান আবু দাউদ অধ্যয়ন করেন এবং মুহাম্মদ আসাদুল্লাহর নিকট আকিদাতুত তাহাভী অধ্যয়ন করেন। তিনি মিশাকাতুল মাসাবীহের "প্রধান পাপ" অধ্যায় পর্যন্ত মুজাফফর হোসেনের নিকট অধ্যয়ন করেন এবং এরপর মুহাম্মদ ইউনুস জৌনপুরীর সাথে এটি সম্পন্ন করেন।  তিনি তালহা কান্ধলভীর শিষ্য ছিলেন।   কর্মজীবন  তিনি ১৯৬৮ সালে মাজাহির উলুমে শিক্ষকতা শুরু করেন। ১৯৭২ সালে তিনি তাফসিরে জালালাইন শিক্ষা দেন এবং ১৯৭৬ সালে হাদিসের অধ্যাপক হন এবং মিশকাতুল মাসাবিহ শিক্ষা দেন। মাজাহির উলুমের ব্যবস্থাপনা কমিটি তাকে ১৯৯২ সালে উপাচার্য নিযুক্ত করে। পরবর্তীতে ৩০ জুলাই ১৯৯৬ তারিখে তিনে আচার্য হন। তালহা কান্ধলভী তাকে মুহাম্মদ জাকারিয়া কান্ধলভীর খানকাহ-এর পরিচারক (সাজ্জাদা নাশিন) হিসেবে নিযুক্ত করেন।  ২০০৭ সালে তিনি ভারতের কেন্দ্রীয় মাদ্রাসা বোর্ডের ধারণা প্রত্যাখ্যান করেন। তিনি অল ইন্ডিয়া মুসলিম পার্সোনাল ল বোর্ড এবং নাদওয়াতুল উলামার পরিচারনা পরিষদের সদস্য ছিলেন। তার পৃষ্ঠপোষকতায় আল মাজাহির প্রকাশিত হয়।   মৃত্যু  তিনি ২০ জুলাই ২০২০ তারিখে মারা যান। জমিয়তে উলামায়ে হিন্দের সভাপতি আরশাদ মাদানি শোক প্রকাশ করে বলেছেন যে, সালমান মাজাহিরির মৃত্যু ভারতীয় মুসলমানদের জন্য একটি বেদনাদায়ক ঘটনা।   পারিবারিক জীবন  সালমান মাজাহিরি ছিলেন মুহাম্মদ জাকারিয়া কান্ধলভির জামাতা। তাবলীগ জামাতের নেতা মুহাম্মদ সাদ কান্ধলভী সালমান মাজাহিরির জামাতা।   তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:মাজাহির উলুম, সাহারানপুরের প্রাক্তন শিক্ষার্থী বিষয়শ্রেণী:২০২০-এ মৃত্যু বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:১৯৪৬-এ জন্ম
ছিংহাইএই ম্যান্ডারিন চীনা ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। (;  ), যা অতীতে কোকোনুর নামেও পরিচিত ছিল, গণপ্রজাতন্ত্রী চীনের একটি প্রদেশ। এটি চীনের উত্তর-পশ্চিম অংশে অবস্থিত। আয়তন অনুযায়ী এটি চীনের সবচেয়ে বড় প্রদেশগুলির একটি। এটি চীনের ৪র্থ-বৃহত্তম প্রদেশ হলেও এখানে ৩য় সর্বনিম্ন সংখ্যক লোক বাস করে।  প্রদেশটির অধিকাংশই তিব্বত মালভূমিতে অবস্থিত। বহুকাল ধরে এখানে বহু জাতি যেমন হান, তিব্বতি, হুই, মোংগুয়োর, মঙ্গোল এবং সালার জাতির লোকদের মিশ্রণ ঘটেছে।  ছিংহাই প্রদেশের উত্তর-পূর্বে আছে কানসু প্রদেশ, উত্তর-পশ্চিমে শিনচিয়াং প্রদেশ, দক্ষিণ-পূর্বে সিছুয়াং প্রদেশ এবং দক্ষিণ-পশ্চিমে স্বায়ত্বশাসিত তিব্বত অঞ্চল। ১৯২৮ সালে চীনা প্রজাতন্ত্র আমলে প্রদেশটি প্রতিষ্ঠিত হয়। সেসময় মুসলমান হুই জাতির যোদ্ধারা অঞ্চলটি শাসন করত, যে শাসকদের নাম ছিল "মা দল"। প্রদেশটির চীনা নামটি ছিংহাই হ্রদ-এর নাম থেকে এসেছে, যা চীনের বৃহত্তম হ্রদ। "ছিংহাই" অর্থ নীলসাগর। অতীতে প্রদেশটি ইংরেজি ভাষাতে "কোকোনুর" নামেও পরিচিত ছিল; এ নামটি ওইরাত ভাষায় ডাকা হ্রদের নামটি থেকে এসেছে।  টীকা  তথ্যসূত্র  বিষয়শ্রেণী:চীনের প্রদেশ বিষয়শ্রেণী:গণপ্রজাতন্ত্রী চীনের প্রদেশ বিষয়শ্রেণী:তিব্বতীয় মালভূমি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  ~ যুদ্ধমন্ত্রী আলাপ ০৭:৪৬, ২১ নভেম্বর ২০২০ (ইউটিসি) আনন্দময়ী কালীবাড়ি, ফান্দাউক   – (অপসারণের প্রস্তাবনা দেখুনলগ দেখুন) () মন্দিরটির উল্লেখযোগ্যতা সম্পর্কে কোনো তথ্য নেই, তথ্যসূত্র নেই। শুধুমাত্র একটি ধর্মের বিশ্বাস অনুযায়ী বিশেষণ ও গুণবাচকতা দিয়ে নিবন্ধ তৈরি করা হয়েছে। — আদিভাই • আলাপ • ০৩:১৫, ১৮ নভেম্বর ২০২০ (ইউটিসি) নোট: ব্যবহারকারী নিবন্ধ থেকে ট্যাগ অপসারণ করছেন। — আদিভাই • আলাপ • ১৬:২৫, ১৯ নভেম্বর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আম্বেজোগাই () ভারতের মহারাষ্ট্র রাজ্যের বিদ জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে আম্বেজোগাই শহরের জনসংখ্যা হল ৬৯,২৭৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে আম্বেজোগাই এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
আমি বাংলায় গান গাই গানটি বাংলা ভাষার প্রতি বাঙালি জাতির ভালোবাসার একটি বিখ্যাত গান। গানটির গীতিকার ভারতীয় গায়ক ও কবি প্রতুল মুখোপাধ্যায়। গানটির সুরকার ও মূল গায়কও তিনি। ২০০৬ সালের মার্চ মাসে বিবিসি বাংলার এক শ্রোতা জরিপ অনুসারে গানটি সর্বকালের সর্বশ্রেষ্ঠ বিশটি বাংলা গানের একটি হিসেবে মনোনীত হয়। গানটি জনপ্রিয় চলচ্চিত্র অভিনেতা জিৎ অভিনীত ক্রান্তি সিনেমায়ও চলচ্চিত্রের গান হিসেবে অন্তর্ভুক্ত হয়েছে।   ইতিহাস  প্রতুল মুখোপাধ্যায়ের এ গানটি পরবর্তীতে বাংলাদেশের জনপ্রিয় শিল্পী মাহমুদুজ্জামান বাবু গেয়েছেন এবং তাঁর আরও পরবর্তীতে অনুপম রায়, দুর্নিবার সাহা, ইমন চক্রবর্তী, সাগরিকা ভট্টাচার্যসহ আরো অনেকে এই জনপ্রিয় গানটি গেয়ে অ্যালবাম প্রকাশ করেছেন।   আরও দেখুন   আমার সোনার বাংলা (বাংলাদেশের জাতীয় সঙ্গীত)  নজরুলগীতি   তথ্যসূত্র   বিষয়শ্রেণী:বাংলা ভাষার গান বিষয়শ্রেণী:বাংলা দেশাত্মবোধক গান বিষয়শ্রেণী:১৯৯৪-এর গান বিষয়শ্রেণী:বাংলাদেশী গান
রঙ্গিলা ইংরেজি সংগীত শিল্পী শিরিন জাওয়াদ-এর তৃতীয় একক অ্যালবাম, ৮ ই এপ্রিল ২০১৩ সালে লেজার ভিশন থেকে প্রকাশ হয়।  সুরকার ও অন্যান্য হাবিব ওয়াহিদ বাপ্পা মজুমদার , ফুয়াদ, হৃদয় খান, রুমেল, রুমানা, রাফা এবং রায়হানের মত অনেক বাংলাদেশি বিখ্যাত সুর এই অ্যালবামের গানে সুর করেছেন  অ্যালবাম টি প্রকাশিত হয়েছে লেজার ভিশন থেকে ৮ই এপ্রিল ২০১৩ সালে।  গানসূমুহ  তথ্যসূত্র  বিষয়শ্রেণী:২০১৩-এর অ্যালবাম বিষয়শ্রেণী:বাংলা ভাষার অ্যালবাম বিষয়শ্রেণী:লেজার ভিশনের অ্যালবাম
কলকে বা হলদে করবী বা পীতকরবী (বৈজ্ঞানিক নাম: Thevetia peruviana) এপোসিনাসি পরিবারের একটি উদ্ভিদ প্রজাতি। ওয়েস্ট ইন্ডিজে পীতকরবীর ফল ‘লাকি নাট’ নামে পরিচিত। সমবৈজ্ঞানিক নামের 'থিভেটিয়া' শব্দ থেকে বোঝা যায় এর আদি নিবাসের কথা। ষোড়শ শতাব্দিতে ফরাসী দরবেশ ও উদ্ভিদ সংগ্রাহক ‘আঁদ্রে থিভেট’ একে আবিষ্কার করেন দক্ষিণ আমেরিকায়, হয়ত পেরু অঞ্চলে, যেকারণে বৈজ্ঞানিক নামের এপিথেট-এ উল্লেখ করা হয় ‘পেরুভিয়ানা’।   বিবরণ  ফুল দেখতে হুঁকার কল্কের মতো, তাই সহজভাবেই বাংলায় এর এক নাম হয়েছে কল্কে। কেউ কেউ একে কল্কা ফুল বলে থাকেন যা হয়ত কল্কে নামেরই ঈষৎ রূপান্তর।দ্বিজেন শর্মা লেখক; বাংলা একাডেমী ; ফুলগুলি যেন কথা; মে, ১৯৮৮; পৃষ্ঠা-১৭,    ব্যবহার  পারস্যে ব্যবহৃত ‘কল্কা’ নামটির আগমন ঘটেছে তুর্কী শব্দ কল্‌গা থেকে যার অর্থ পাতা। এই পাতাকে ‘মোটিফ’ হিসেবে বহুবার ব্যবহার করে তৈরি করা হয় শাড়ি, নকশিকাঁথা ও কাশ্মীরী শাল। প্রাচীনকালে এই বীজকে ছিদ্র করে মালা বানিয়ে গলায় ধারণ করতো পেরুর অধিবাসী।   বিষাক্ত অংশ  এই গাছের সব অংশই বেশিরভাগ মেরুদন্ডীপ্রাণীর জন্য বিষাক্ত কারণ এতে হৃৎপিণ্ডের ক্ষতিকারক গ্লাইকোসাইড থাকে। কলকে ফুল নিয়ে মানুষের ইচ্ছাকৃত এবং দুর্ঘটনাজনিত বিষক্রিয়ার অনেক ঘটনা জানা যায়।Shannon D. Langford & Paul J. Boor (1996). "Oleander toxicity: an examination of human and animal toxic exposures". Toxicology. 109 (1): 1–13. doi:10.1016/0300-483X(95)03296-R. PMID 8619248. বিষক্রিয়ার ধরন হচ্ছে ফল মারাত্মক অবসাদক, পঙ্গুত্ব আরোপক ও ঘাতক।   রোপণের জায়গা  থাম্ব|225px|ডান|গাঢ় হলুদ কলকে কলকে গাছ ছোট বৃক্ষের উচ্চতাসম্পন্ন বলে পৃথিবীর নানা দেশে একে রাস্তার পাশে, বাগানে ও পার্কে ভূদৃশ্যের জন্য লাগানো হয়। এই ফুলের ঘ্রাণ তীব্র না হলেও হাজারটা ফুল থেকে স্বতন্ত্র।   চিত্রশালা    তথ্যসূত্র   বিষয়শ্রেণী:বাংলাদেশের ফুল বিষয়শ্রেণী:বাংলাদেশের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:পেরুর উদ্ভিদ বিষয়শ্রেণী:ক্যারিবীয় দ্বীপপুঞ্জের উদ্ভিদ বিষয়শ্রেণী:পাকিস্তানের উদ্ভিদ বিষয়শ্রেণী:মেক্সিকোর উদ্ভিদ বিষয়শ্রেণী:মধ্য আমেরিকার উদ্ভিদ বিষয়শ্রেণী:বিষাক্ত উদ্ভিদ বিষয়শ্রেণী:নেপালের উদ্ভিদ বিষয়শ্রেণী:দক্ষিণ আমেরিকার উদ্ভিদ বিষয়শ্রেণী:খরা সহনশীল উদ্ভিদ
থাম্ব|হেলেনিস্টিক গ্রিক বা কোইন গ্রীক: এমন এলাকা যেখানে গ্রীক ভাষাভাষীরা সম্ভবত সংখ্যাগরিষ্ঠ ছিল। একটি উল্লেখযোগ্য গ্রিক সংখ্যালঘু সহ তীব্রভাবে নরকীয় এলাকা। কোইন গ্রিকΚοινὴ Ἑλληνικήঅঞ্চলপূর্ব ভূমধ্যসাগর এবং মধ্য প্রাচ্যযুগ৩৩৬ খ্রীস্টপূর্ব - ৩০০ খ্রিস্টাব্দ (১৪৫৩ সাল পর্যন্ত বাইজেন্টাইনের সরকার ভাষা হিসেবে ব্যবহার); মধ্যযুগীয় গ্রিক ভাষায় বিকাশ, গ্রীক অর্থোডক্স এবং গ্রীক ক্যাথলিক চার্চের পবিত্র ভাষা হিসেবে টিকে আছে Demetrios J. Constantelos, The Greek Orthodox Church: faith, history, and practice, Seabury Press, 1967ভাষা পরিবারইন্দো-ইউরোপীয়  হেলেনিক  গ্রীক  আত্তীয়-আইয়োনীয়  কোইন গ্রীকপ্রারম্ভিক রূপপ্রোটো-গ্রীক  প্রাচীন গ্রিকলিখন পদ্ধতিগ্রিক বর্ণমালাভাষার কোডISO ৬৩৯-২grcISO ৬৩৯-৩– (ecg প্রস্তাবিত)ভাষাতাত্ত্বিক তালিকাgrc-koiগ্লোট্টোলগনেই একসময় গ্রীসের প্রচলিত সাধারণ ভাষা গ্রিক (;  আধুনিক      'সাধারণ গ্রিক' , elinistiˈci ciˈni) আরও বিভিন্ন নামেও পরিচত ছিল যেমন— অ্যালেকজান্ডারিয়ান উপভাষা, সাধারণ আত্তীয়, হেলেনিস্টিক বা বাইবেলীয় গ্রিক। হেলেনিস্টিক যুগে, রোমান সাম্রাজ্যে এবং প্রারম্ভিক বাইজেনটাইন সাম্রাজ্যের কালে গ্রিক ভাষার সুপ্রা-আঞ্চলিক রূপ বলা এবং লেখা হত।  এটি খ্রিস্টপূর্ব চতুর্থ শতাব্দীতে আলেকজান্ডার দ্য গ্রেটের বিজয়ের পর গ্রীক ভাষার বিস্তার থেকে উদ্ভূত হয়েছিল এবং পরবর্তী শতাব্দীতে ভূমধ্যসাগরীয় অঞ্চল এবং মধ্যপ্রাচ্যের বেশিরভাগ অংশের যোগাযোগের ভাষা হিসেবে কাজ করেছিল।এটি মূলত আত্তীয় এবং প্রায় কাছাকাছি থাকা আইয়োনীয় বক্তৃতা ফর্মের উপর ভিত্তি করে তৈরি করা হয়েছিল, অন্যান্য রূপগুলির সাথে উপভাষা সমতলকরণের মাধ্যমে বিভিন্ন সংমিশ্রণ নিয়ে আসা হয়েছিল।  কোইন গ্রিক রক্ষণশীল সাহিত্যিক ফর্ম থেকে বেরিয়ে গিয়ে সেই সময়কার কথ্য আঞ্চলিক ভাষার শৈলী পর্যন্ত সাহিত্যে অন্তর্ভুক্ত করে। বাইজেন্টাইন সাম্রাজ্যের প্রভাবশালী ভাষা হিসাবে থাকায় এটি মধ্যযুগীয় গ্রিক থেকে আরও বিকশিত হয়েছিল, যা পরে আধুনিক গ্রিক ভাষায় পরিণত হয়েছিল।  কোইন ভাষা প্লুটার্ক এবং পলিবিয়াসের মতো পণ্ডিতদের লেখার মাধ্যমে উত্তর-ধ্রুপদী গ্রীক সাহিত্যকে সমৃদ্ধ করেছিল।  কোয়েন হল খ্রিস্টান নিউ টেস্টামেন্টের ভাষা, সেপ্টুয়াজিন্টের (খ্রিস্টপূর্ব ৩য় শতাব্দীর হিব্রু বাইবেলের গ্রীক অনুবাদ) এবং চার্চ ফাদারদের প্রাথমিক খ্রিস্টীয় ধর্মতত্ত্ব লেখার ভাষা।এই কারণেই কোইন গ্রিক ভাষা "বাইবেলীয়", "নিউ টেস্টামেন্ট", "এক্লেসিয়াসটিক" বা "পেট্রিস্টিক" গ্রীক নামেও পরিচিত।A history of ancient Greek by Maria Chritē, Maria Arapopoulou, Centre for the Greek Language (Thessalonikē, Greece) pg 436  রোমান সম্রাট মার্কাস অরেলিয়াসও কোইন গ্রিক ভাষায় তাঁর ব্যক্তিগত চিন্তাধারা লিখেছিলেন। সেই লেখাটি এখন দ্য মেডিটেশন নামে পরিচিত। গ্রীক অর্থোডক্স চার্চের উপাসনামূলক ভাষা হিসেবে কোইন গ্রিক ভাশা ব্যবহার করা এখনও অব্যাহত রয়েছে। "A proposal to introduce Modern Greek into the Divine Liturgy was rejected in 2002"   তথ্যসূত্র     বিষয়শ্রেণী:খ্রিস্টপূর্ব ৩য় শতাব্দী থেকে প্রত্যয়িত ভাষা বিষয়শ্রেণী:প্রমিত ভাষা বিষয়শ্রেণী:প্রাচীন মেসিডোনিয়ার ভাষা বিষয়শ্রেণী:সিরিয়ার ভাষা বিষয়শ্রেণী:মিশরের ভাষা বিষয়শ্রেণী:সিসিলির ভাষা বিষয়শ্রেণী:হেলেনীয় সভ্যতা
65px|right  ...সংগ্রহশালা/প্রস্তাবনা আরও পড়ুন...  <noinclude>   Usage  These "আপনি জানেন কি..." subpages are randomly displayed using .  Add a new DYK to the next available subpage.  Update the "Random subpage" start and end values above to include the new DYK and evenly distribute the number of items across all three display templates.   DYK list   প্রবেশদ্বার:বাংলাদেশের স্বাধীনতা যুদ্ধ/আপনি জানেন কি/১  প্রবেশদ্বার:বাংলাদেশের স্বাধীনতা যুদ্ধ/আপনি জানেন কি/২  প্রবেশদ্বার:বাংলাদেশের স্বাধীনতা যুদ্ধ/আপনি জানেন কি/৩  প্রবেশদ্বার:বাংলাদেশের স্বাধীনতা যুদ্ধ/আপনি জানেন কি/৪  প্রবেশদ্বার:বাংলাদেশের স্বাধীনতা যুদ্ধ/আপনি জানেন কি/৫  প্রবেশদ্বার:বাংলাদেশের স্বাধীনতা যুদ্ধ/আপনি জানেন কি/৬  প্রবেশদ্বার:বাংলাদেশের স্বাধীনতা যুদ্ধ/আপনি জানেন কি/৭  প্রবেশদ্বার:বাংলাদেশের স্বাধীনতা যুদ্ধ/আপনি জানেন কি/৮  প্রবেশদ্বার:বাংলাদেশের স্বাধীনতা যুদ্ধ/আপনি জানেন কি/৯  প্রবেশদ্বার:বাংলাদেশের স্বাধীনতা যুদ্ধ/আপনি জানেন কি/১০  প্রবেশদ্বার:বাংলাদেশের স্বাধীনতা যুদ্ধ/আপনি জানেন কি/১১  প্রবেশদ্বার:বাংলাদেশের স্বাধীনতা যুদ্ধ/আপনি জানেন কি/১২  প্রবেশদ্বার:বাংলাদেশের স্বাধীনতা যুদ্ধ/আপনি জানেন কি/১৩   Nominations  These "আপনি জানেন কি..." subpages are randomly displayed using .  DYKs at this list must have successfully already appeared at টেমপ্লেট:আপনি জানেন কি.  Add a new DYK to the next available subpage.  Update the DYK max at the main portal page. (Only include completed sets of 3.)
থাম্ব|১৮০৭ সালে লন্ডনে প্রকাশিত দাসদের পড়ার জন্য মুদ্রিত একটি বাইবেলের প্রচ্ছদ পাতা ক্রীতদাস বাইবেল  বা দ্য স্লেভ বাইবেল হচ্ছে খ্রিস্টানদের পবিত্র ধর্মগ্রন্থের এমন এক সংস্করণ যা থেকে বাইবেলের অনেক গুরুত্বপূর্ণ অংশ বাদ দেয়া হয়েছিল। মূলত দাস প্রথা টিকিয়ে রাখতে যেভাবে সংশোধন করা হয়েছিল। এর মাধ্যমে ক্রীতদাসদের খ্রীস্টধর্মে দীক্ষা দেয়া হতো। বাইবেলের যেসব কাহিনী তাদের আবার মুক্তির স্বপ্ন দেখাতে পারে, সেসব কাহিনী এই বই থেকে বাদ দেয়া হয়েছিল। বর্ণনা  দুশো বছরেরও বেশি সময় আগে প্রকাশিত বাইবেলের এই খন্ডিত সংস্করণের একটি দুর্লভ কপি ওয়াশিংটন ডিসির বাইবেল জাদুঘরে প্রদর্শিত হচ্ছে। বাইবেল জাদুঘরের মাটির নিচের কক্ষটিতে বাইবেলের সরু এই সংস্করণটি আলাদাভাবে চোখে পড়ে। ক্যারিবীয় অঞ্চলে ১৮৩৩ সালে দাস প্রথার বিলোপ ঘটানো হয়। কিন্তু তার আগে পর্যন্ত ঐ অঞ্চলে ক্রীতদাস আনা অব্যাহত ছিল। ক্যারিবিয় অঞ্চলের ব্রিটিশ উপনিবেশ গুলোতে যে সকল আফ্রিকানদের ক্রীতদাস হিসেবে নিয়ে যাওয়া হয়েছিল, তাদের পড়ানোর জন্য এই বাইবেল প্রকাশ করা হয়েছিল। সম্ভবত 'সোসাইটি ফর দি কনভার্সন এন্ড রিলিজিয়াস ইন্সট্রাকশন অব নিগ্রো স্লেভস ইন দ্য ব্রিটিশ ওয়েস্ট ইন্ডিজ নামে একটি ব্রিটিশ মিশনারী সংস্থার জন্য এই বাইবেলটি প্রকাশ করা হয়। ১৮০৮ সালে লন্ডন থেকে এই বাইবেল প্রকাশ করা হয়েছিল। যার আগের বছরই কিনা ব্রিটিশ পার্লামেন্টে ক্রীতদাস ব্যবসা নিষিদ্ধ করে আইন পাশ হয়।  বাদ দেয়া অংশ নূতন নিয়মের ৫০ ভাগ, এবং পুরাতন নিয়মের ৯০ ভাগ এই বাইবেল থেকে বাদ দেয়া হয়েছিল। বিশেষ করে স্বাধীনতা এবং মুক্তি সংক্রান্ত বিষয়গুলো এবং যাত্রাপুস্তকেরও অনেক অংশ।  যাত্রাপুস্তক অংশটিতে মূলত মিশরে ইসরাইলীদের অবরুদ্ধ দশা এবং শেষ পর্যন্ত প্রতিশ্রুত ভূমিতে তাদের মুক্তির কথা বলা আছে। ক্রীতদাস প্রথার শিকার হওয়া আফ্রিকানরা যে বাইবেলের এই অংশটির প্রতি আকৃষ্ট হতেন, তার ঐতিহাসিক কারণ ছিল। কারণ এই ইসরাইলীদের সঙ্গে তারা নিজেদের অনেক মিল দেখতে পেতো। কারণ তারাও অন্য একটি দেশে বন্দী অবস্থায় ছিলেন। তারাও মুক্তির স্বপ্ন দেখতেন। তারা ভাবতেন, আমরা যদি ঈশ্বরের ওপর বিশ্বাস রাখি, আমরাও একদিন মুক্তি পাব। ঈশ্বর আমাদের মুক্তি দেবেন। তথ্যসূত্র   বিষয়শ্রেণী:বাইবেলের সংস্করণ ও অনুবাদ বিষয়শ্রেণী:ব্রিটিশ রাজত্বে দাসত্ব বিষয়শ্রেণী:বাইবেল সম্পর্কিত বিতর্ক
রল্ফ স্টুয়ার্ট গ্র্যান্ট (; জন্ম: ১৫ ডিসেম্বর, ১৯০৯ - মৃত্যু: ১৮ অক্টোবর, ১৯৭৭) ত্রিনিদাদের পোর্ট অব স্পেনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন।List of West Indies Test Cricketers এছাড়াও, ওয়েস্ট ইন্ডিজ দলের অধিনায়কের দায়িত্ব পালন করেছেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি।  দলে তিনি মূলতঃ ডানহাতি ব্যাটসম্যানের ভূমিকা পালন করতেন। পাশাপাশি ডানহাতে অফ ব্রেক বোলিংয়ে পারদর্শী ছিলেন রল্ফ গ্র্যান্ট।   প্রারম্ভিক জীবন  কেমব্রিজ বিশ্ববিদ্যালয়ে অধ্যয়নকালে রল্ফকে খেলাধূলায় অনিয়মিতভাবে খেলায় অংশ নিতে দেখা যেতো। কেমব্রিজ বিশ্ববিদ্যালয় থেকে ব্লু লাভ করেন। তবে, স্বভাবজাত ক্রীড়াবিদ হিসেবে জাতীয় পর্যায়ে শৌখিন ফুটবলার হিসেবে খেলতেন ও দেশের পক্ষে হেভিওয়েট বক্সিংয়ে শিরোপাধারী ছিলেন।  ১৯৩৩ সালে মূলতঃ দূর্দান্ত ফিল্ডিংয়ের কারণে দলে ঠাঁই হয় তার। নিচেরসারিতে ব্যাট হাতে দক্ষতা দেখিয়েছেন।অক্সফোর্ডের প্রথম শীর্ষ চার ব্যাটসম্যানের তিনজনকে আউট করেন ৪৪ রানে। অত্যন্ত বিপজ্জ্বনক খেলোয়াড় এফ. জি. এইচ. চককে শর্ট লেগ অঞ্চলে দর্শনীয়ভাবে ক্যাচ তালুবন্দী করেন।   আন্তর্জাতিক ক্রিকেট  ওয়েস্ট ইন্ডিজে প্রত্যাবর্তন করে ১৯৩৪-৩৫ মৌসুমে এমসিসি দলের বিপক্ষে টেস্টে অংশ নেন। ১৯ আগস্ট, ১৯৩৫ তারিখে টেস্ট অভিষেক ঘটে রল্ফ গ্র্যান্টের। চতুর্থ টেস্টে নিজস্ব সর্বোচ্চ ৭৭ রান তুলেন।  ১৯৩৯ সালে ইংল্যান্ড সফরে ওয়েস্ট ইন্ডিজ দলের অধিনায়ক মনোনীত হন। সহোদর জ্যাকি গ্র্যান্টের কাছ থেকে অধিনায়ক হিসেবে স্থলাভিষিক্ত হন। মধ্য-জুনে ব্যাটিংয়ে উদ্বোধনী জুটিতে জে. বি. স্টলমেয়ারের ছন্দ হারানোয় বেশ সাহসের সঙ্গে দায়িত্ব নিজ কাঁধে তুলে নেন। সফরের শেষ দিনগুলো পর্যন্ত তার এ সফলতা অব্যাহত ছিল। মৌসুমে নিজস্ব সর্বোচ্চ ৯৫ রান তুলেন। ওল্ড ট্রাফোর্ড টেস্টে নিজের সেরা ইনিংস খেলেন। ইংরেজ দল ১৬৪/৭ ডিক্লেয়ার করলে আটত্রিশ মিনিটে ৫৬ রানের মধ্যে একাই করে ৪৭। তন্মধ্যে গডার্ডের বলে তিন ছক্কা হাঁকিয়েছিলেন। আউট হবার পর দর্শকেরা তার প্রশংসা করে। ঐ দিনের শুরুতে তিনি হাটন ও জো হার্ডস্টাফকে ষোল রানে বিদায় করেন। অভিজ্ঞতার স্বল্প কারণ স্বত্ত্বেও প্রশংসনীয় নেতৃত্বের গুণাবলী তার মধ্যে বহমান ছিল।  পরবর্তীকালে ক্রিকেট বিশেষজ্ঞরা রল্ফ গ্র্যান্টকে অধিনায়ক হিসেবে মেনে নিতে পারেননি। দল নির্বাচকমণ্ডলী শ্বেতাঙ্গ অধিনায়ককে চাচ্ছিলেন যদিও রল্ফের এ যোগ্যতা ছিল।   ব্যক্তিগত জীবন  রল্ফ ও জ্যাকি গ্র্যান্টের আরও দুই ভাই ছিল। তবে তারা তাদের মতো টেস্ট ক্রিকেটে খেলার সুযোগ পাননি। ১৮ অক্টোবর, ১৯৭৭ তারিখে ৬৭ বছর বয়সে কানাডার ওকভিল এলাকায় তার দেহাবসান ঘটে।   তথ্যসূত্র    আরও দেখুন   জ্যাকি গ্র্যান্ট  ডেনিস অ্যাটকিনসন  ওয়েস্ট ইন্ডিয়ান টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা   বহিঃসংযোগ       বিষয়শ্রেণী:১৯০৯-এ জন্ম বিষয়শ্রেণী:১৯৭৭-এ মৃত্যু বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেট অধিনায়ক বিষয়শ্রেণী:কেমব্রিজ বিশ্ববিদ্যালয়ের ক্রিকেটার বিষয়শ্রেণী:ত্রিনিদাদ ও টোবাগোর ক্রিকেটার বিষয়শ্রেণী:ক্রাইস্ট কলেজ, কেমব্রিজের প্রাক্তন শিক্ষার্থী বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
পূর্বভাগ বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।   ইতিহাস  পূর্বভাগ ইউনিয়ন এক সময় হরিপুর ইউনিয়নের অংশ ছিল। পরবর্তীতে এটি স্বতন্ত্র ইউনিয়ন পরিষদ হিসেবে প্রতিষ্ঠিত হয় এবং ১৯৯১ সালে ইউনিয়ন পরিষদ ভবন স্থাপিত হয়।   আয়তন ও অবস্থান  পূর্বভাগ ইউনিয়নের আয়তন ২,১২৫ একর (৮.৬০ বর্গ কিলোমিটার)। নাসিরনগর উপজেলা সদর থেকে প্রায় ১১ কিলোমিটার দক্ষিণ-পূর্বে অবস্থিত এ ইউনিয়নের পশ্চিমে গোকর্ণ ইউনিয়ন, উত্তরে বুড়িশ্বর ইউনিয়ন, পূর্বে গুনিয়াউক ইউনিয়ন ও হরিপুর ইউনিয়ন এবং দক্ষিণে সরাইল উপজেলার শাহজাদাপুর ইউনিয়ন অবস্থিত।   প্রশাসনিক কাঠামো  পূর্বভাগ ইউনিয়ন নাসিরনগর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৪টি মৌজায় বিভক্ত এবং মোট গ্রাম ১০টি।   জনসংখ্যার উপাত্ত  ২০১১ সালের আদমশুমারি অনুযায়ী পূর্বভাগ ইউনিয়নের মোট জনসংখ্যা ১৮,১৮৪ জন। এর মধ্যে পুরুষ ৮,৮২৪ জন এবং মহিলা ৯,৩৬০ জন। মোট পরিবার ৩,৬৯৮টি। জনসংখ্যার ঘনত্ব প্রতি বর্গ কিলোমিটারে প্রায় ২,১১৪ জন। মৌজা এবং গ্রামভিত্তিক এ ইউনিয়নের জনসংখ্যা নিচে দেওয়া হল:  ক্রম নংমৌজা নংমৌজার নামগ্রামের নামপরিবার সংখ্যাজনসংখ্যা (২০১১)০১১৫৯বেলুয়াবেলুয়া৩৩৪১,৬৩৭০২২০৮ভুবনভুবন৫৭১২,৭৫৩০৩৬৪৬কোয়রপুরকদমতলা১০০৭২৯কিফাতনগর১২০৬৫৯কোয়রপুর৩২০১,৩৮৬চান্দেরপাড়া৭৩৬৩,৭২৮বড়ধলিয়া১২০৬২৪শ্যামপুর৩২৪১,৪৫৬০৪৯৮৫উত্তর পূর্বভাগপূর্বভাগ৯৩৯৪,৫৪৬মকবুলপুর১৩৪৬৬৬   শিক্ষা ব্যবস্থা  ২০১১ সালের আদমশুমারি অনুযায়ী পূর্বভাগ ইউনিয়নের সাক্ষরতার হার ৪০.৭%। এ ইউনিয়নে ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  পূর্বভাগ উচ্চ বিদ্যালয়   যোগাযোগ ব্যবস্থা  নাসিরনগর উপজেলা সদর থেকে পূর্বভাগ ইউনিয়নে যোগাযোগের প্রধান সড়ক নাসিরনগর-হরিপুর সড়ক। এছাড়া ঢাকা-সিলেট মহাসড়কের মাধবপুর বাজার থেকে হরিপুর হয়ে পূর্বভাগ ইউনিয়নে যাতায়াত করা যায়। প্রধান যোগাযোগ মাধ্যম সিএনজি চালিত অটোরিক্সা। এছাড়া বর্ষাকালে নৌকাযোগেও এ ইউনিয়নে যাতায়াত করা হয়।   খাল ও নদী  পূর্বভাগ ইউনিয়নের দক্ষিণ সীমান্ত দিয়ে বয়ে চলেছে তিতাস নদী।   হাট-বাজার  পূর্বভাগ ইউনিয়নের প্রধান ৩টি হাট-বাজার হল শ্যামপুর বাজার, পূর্বভাগ পুরাতন বাজার এবং পূর্বভাগ নতুন বাজার।   দর্শনীয় স্থান   বড়ধলিয়া আবদুল্লাহ শাহ মাজার   উল্লেখযোগ্য ব্যক্তি   তাজুল ইসলাম –– ফখরে বাঙ্গাল নামে পরিচিত ইসলামী ব্যক্তিত্ব।  মোহাম্মদ ছায়েদুল হক –– রাজনীতিবিদ, আইনজীবী এবং সপ্তম, অষ্টম, নবম ও দশম জাতীয় সংসদ সদস্য।   জনপ্রতিনিধি   বর্তমান চেয়ারম্যান: আক্তার মিয়া,   আরও দেখুন   নাসিরনগর উপজেলা  নাসিরনগর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:নাসিরনগর উপজেলার ইউনিয়ন
ভুবন শান্তি ১০০ ফুট সিংহ শয্যা গৌতম বুদ্ধ মূর্তি বাংলাদেশের কক্সবাজারের রামুতে আবস্থিত এশিয়ার সর্বৃহৎ বুদ্ধ মূর্তি। ২০০৬ সালে ব্যক্তিগত উদ্যোগে সোনালি রঙের  দৈর্ঘ্যর এবং  উচ্চতার মূর্তিটির নির্মাণকাজ শুরু করেন শ্রীমৎ করুণাশ্রীভিক্ষু। ২০০৯ সালে এর নির্মাণকাজ শেষ হয়। পূর্বে ২০০২ সালে প্রায় দুই একর জায়গায় বিমুক্তি বিদর্শন ভাবনা কেন্দ্র বৌদ্ধবিহারটি প্রতিষ্ঠা করা হয়। মিয়ানমারের কারিগর থোয়াইংছি রাখাইন বৌদ্ধমূর্তিটি তৈরি করেন। মূর্তিটি মির্মাণে প্রায় কোটি টাকা ব্যয় হয়।  প্রতিবছর শ্রীলঙ্কা, বার্মা, চীন, জাপান, থাইল্যান্ড, নেপাল, ভুটান, ভিয়েতনাম, কম্বোডিয়াসহ বৌদ্ধ ধর্মাবলম্বী দেশ থেকে মোকজন এটি দর্শনে এখানে আসেন।  আবস্থান মূর্তিটি রামু উপজেলার জোয়ারিয়ানালা ইউনিয়নের উত্তর মিঠাছড়ি বড়ুয়া পাড়ায় বিমুক্তি বিদর্শন ভাবনা কেন্দ্র বৌদ্ধবিহারের অভ্যন্তরে আবস্থিত।  চিত্রশালা  তথ্যসূত্র  বিষয়শ্রেণী:২০০৬-এ প্রতিষ্ঠিত বিষয়শ্রেণী:রামু উপজেলা বিষয়শ্রেণী:বুদ্ধ মূর্তি বিষয়শ্রেণী:বৃহদাকার বুদ্ধ মূর্তি
শ হল বাংলা ভাষার ঊনত্রিংশ ব্যঞ্জনবর্ণ এবং বাংলা বর্ণমালার ৪০তম বর্ণ।   বর্ণনা    ব্যবহার  স্বরবর্ণশ'র সাথে যুক্ত হলেঅশ আ শাইশিঈশীউশ‌ু/শুঊশূঋশৃএশেঐশৈওশোঔশৌ  যুক্তবর্ণ (শ যোগ) শ + ন = শ্ন = প্রশ্ন শ + ব = শ্ব = অশ্ব শ + ম = শ্ম = শ্মশান  শ + য = শ্য = বৈশ্য শ + র = শ্র = শ্রবণ শ + র = শ্র = শ্রুতলিপি শ + ল = শ্ল = শ্লোক   বৈশিষ্ট্য    উদাহরণ   শাল  শাক  শাসন   কম্পিউটিং কোড    বহিঃসংযোগ   বিষয়শ্রেণী:বাংলা ব্যঞ্জনবর্ণ
কাঞ্চন ভারত চন্দ্র উচ্চ বিদ্যালয় বাংলাদেশের ঢাকা বিভাগের নারায়ণগঞ্জ জেলায় রূপগঞ্জ উপজেলা কাঞ্চন পৌরসভা অবস্থিত একটি বিদ্যালয়।   ইতিহাস   প্রতিষ্ঠানটি ব্রিটিশ আমলে (১৯২৯ ইং সনে) প্রতিষ্ঠিত ও ১৯৪৪ ইং সনে কলিকাতা বিশ্ববিদ্যালয় কর্তৃক স্বীকৃতি প্রাপ্ত। ১৯৮২ ইং সনে এম.পি.ও ভূক্ত। দক্ষ ম্যানেজিং কমিটি ও অভিজ্ঞ শিক্ষক মন্ডলী কর্তৃক পরিচালিত। এস.এস.সি ও জে.এস.সি পরীক্ষায় আশাতীত সাফল্য অর্জন সহ স্কাউটিং, খেলাধুলা, বির্তক প্রতিযোগিতা, সাংস্কৃতিক কার্যকলাপ, আর্তমানবতার সেবা, সামাজিক উন্নয়ন, বৃক্ষরোপন ইত্যাদি কাজে সক্রিয় অংশগ্রহন পূর্বক এক অনন্য সাফল্য ও বৈশিষ্ট্যের দাবীদার। ইহাছাড়া অত্র বিদ্যালয়ের কৃতি প্রাক্তন শিক্ষার্থীদের মধ্যে ডাক্তার, ইঞ্জিনিয়ার, মাধ্যমিক ও উচ্চ শিক্ষা প্রতিষ্ঠানের শিক্ষক, সরকারী কর্মকর্তা, মন্ত্রী, শিল্পপতিসহ বহুবিধ প্রতিষ্ঠানের সেবায় নিয়োজিত। বিদ্যালয়টি শীতলক্ষা বিধৌত কাঞ্চন শিল্পাঞ্চলে এক মনোরম পরিবেশে অবস্থিত। ইহার ভৌত অবকাঠামো, সুবিশাল খেলার মাঠ ইহাকে আরও সৌন্দর্য মন্ডিত করিয়াছে।   তথ্যসূত্র   বিষয়শ্রেণী:নারায়ণগঞ্জ জেলার বিদ্যালয়